**משטרת קנטון ציריך** [ברקוד 11600005221477.001]

מספר הליך 36555358 תאריך 03.12.2009

דו"ח של סמ"ר למשימות מיוחדות מרקוס פלושר (Markus Flöscher)

מחלקה הונאה/פשיעה כלכלית

תשאול על העניין

מתושאל בחקירה: עד

שם: אורן

שם לידה: אורן

שם פרטי: קובי

נולד: 01.12.1955 ב:תל אביב

לאום: שבדי

מקצוע: מוכר, גמלאי

סוג כתובת: פרטית

רחוב מספר בית: Wettsteinalle 111

מקום: 4058 בזל

טלפון נייד: 0033678637466

קשר לאירוע: מנהל נכסים אצל Alderman Finance Inc.

פרטים נוספים: מיוצג על ידי:

עו"ד ולנטין לנדמן

משרד עורכי דין לנדמן

Möhrlistr. 97

8006 Zürich

חוקר:

סמ"ר למשימות מיוחדות מרקוס פלושר

חתימה

]Flm[ עמוד 1 מתוך 1 הודפס ב 03.02.2009 14:49 על ידי פלושר מרקוס

נפתח ב 03.02.2009 08:43

**משטרת קנטון ציריך**

חקירה ואזהרת עד

מספר הליך 36555358

דו"ח של סמ"ר למשימות מיוחדות מרקוס פלושר (Markus Flöscher)

מחלקה הונאה/פשיעה כלכלית

נחקר אורן, קובי, 01.12.1955

מתורגם על ידי יודית פרוליך (Judith Fröhlich) אנגלית-גרמנית

שפת החקירה אנגלית

המתרגמת מיודעת בדבר ההשלכות של פגיעה בסעיף 307 לחוק העונשין (תרגום שגוי) ובסעיף 320 לחוק העונשין (פגיעה בסודיות).

בנוכחות של עו"ד ולנטין לנדמן

מקום התשאול 8004 ציריך Zeughausstr. 1 מדרש 44, משרד פשיעה כלכלית

תחילת החקירה 03 בפברואר 2009, 9:56

1. הנך יכול לסרב לענות על שאלות שבאמצעותן תסכן את עצמך, קרוב שלך או שותף לחיים בענישה פלילית.

הבנתי את זה.

עו"ד לנדמן מכתיב:

אני מוכן למסור מידע ללא הגבלה. הצעתי זאת בעצמי למשרד התובע הציבורי. לא אטען בנוגע ללוטשר לשום סודות מקצועיים. הבאתי עמי גם את המסמכים שרלבנטיים בעיניי.

1. לבקשת משרד התובע הציבורי III עבור קנטון ציריך, עו"ד צ. בורבלי, אני מנהל כעת הליך חקירה משטרתי בגין מעילה נגד פיטר לוטשר. כעת אתשאל אותך כעד במסגרת הליך החקירה הזה.

אני מודע לעניין.

1. פרטים עליך:

איפה בדיוק אתה מתגורר והיכן אתה רשום?

אני גר ברחוב Wettsteinalle 11 בבזל. מספר הטלפון לי: 076 318 35 35. שם אני גם מתגורר רשמית.

1. איזו הכשרה סיימת?

הוכשרתי במקור כאגרונום. לפני 17 שנה פגשתי את מנכ"ל

 City-Bank בפרנקפורט. הוא הביא אותי לניהול נכסים. למדתי תוך כדי עבודה, [ועבדתי] בכל מקום בעולם בניהול נכסים. יש לי הרבה קשרים בבנקים שונים וחברות סחר. אני עובד מזה כ-12 שנה בהצלחה בניהול נכסים.

1. היכן בדיוק אתה עובד ובאיזה תפקיד?

עד שהמקרה הזה לא יסתיים הפסקתי בפעילותי ואמשיך אותה אחר כך. המקרה הזה גרם לי לבעיות רבות.

אני עובד עבור Alderman Finance Inc., Saran Inc., Otaya, EC Venture Capital S. A. ויש לי עוד קשרים עם חברות אחרות. אצל אלדרמן אני בעלים, בחברות האחרות אני יועץ.

1. ממתי אתה עובד אצל Alderman Finance Inc. בתפקיד הזה?

מאז הקמת החברה בערך בשנת 2005.

1. מהי בדיוק פעילותך העיקרית אצל Alderman Finance Inc.?

אני מנהל את החברה הזו כמנכ"ל וכדירקטור.

1. Alderman Finance Inc.. באיזה תחום פעילה Alderman Finance Inc.?

פרויקטים שונים, השקעות, אנרגיות חדשות וכו'.

1. ממתי החברה הזו קיימת והיכן היא ממוקמת?

מ-2005 ב-BVI.

1. בכמה לקוחות מטפלת כעת Alderman Finance Inc. בערך?

מדובר בלקוחות זמניים. כרגע מנוהלות השקעותיהם של 6 מקבלי שירות שונים.

1. האם תוכל לומר לי בערך את הנפח שאותו מנהלת כרגע Alderman Finance Inc.?

בשנה שעברה עמד הפדיון על סך 40,000,000.00 יורו.

1. מיהו המנכ"ל של Alderman Finance Inc.?

אני.

1. מי הבעלים הרשמי של Alderman Finance Inc.?

אני.

1. מה הקשר של פיטר לוטשר ל-Alderman Finance Inc.?

הכרתי את פיטר לוטשר לפני 3 שנים בציריך בחברה פיננסית אחרת. אני לא זוכר את שם החברה. פיטר לוטשר הציג את עצמו כמועסק של Credit Suisse. במהלך הפגישה דיברנו על עסקים ואז נפרדנו שוב. דיברנו אחד עם השני 3 פעמים בשנה בטלפון. ב-25.05.2008 קיבלתי אימייל מפיטר לוטשר עם הבקשה: "קובי היקר, האם יש לך עדיין גישה לתוכנות Trading? יש לי סכום כסף קטן, זה הכסף שלי", ברכות. כך התחיל הקשר העסקי עם פיטר לוטשר. בתחילה הייתי רק בקשר עסקי עם פיטר לוטשר. היום כבר אין לי קשר אליו. היינו מיודדים בתקופה מסוימת.

1. האם Alderman Finance Inc. מחזיקה במשרדים ואם כן איפה הם?

אינני זקוק למשרדים. אני עובד מהיכן שאני גר. את האנשים אני פוגש בכל העולם.

1. כמה אנשים עובדים עבור Alderman Finance Inc.?

אף אחד אינו מועסק באופן קבוע חוץ ממני. אולם אם מדובר בפרויקט, יכולים להיות בסביבות 20 אנשים שעובדים עבור הפרויקט הזה.

1. פיטר לוטשר:

ממתי אתה מכיר את פיטר לוטשר?

מסביבות 2006.

1. אילו עסקים ביצעת כבר עם או עבור פיטר

לוטשר?

לפני העסקה הזו שבנפח של בערך 8.5 מיליון דולר לא ביצעתי שום עסקה עם פיטר לוטשר. לפני כן הוא הציג בפניי פרויקטים, שעליהם אמרתי שהם בבירור אינם ריאליסטיים ושאני לא מתכוון להיכנס אליהם. כיניתי את הפרויקטים שלו "שטויות".

1. האם מלבד 8.5 מיליון הדולרים החשודים פיטר לוטשר העביר עוד נכסים נוספים של Alderman Finance Inc. לניהול?

לא.

1. האם התקיימו לפני שנת 2008 התחייבויות הדדיות או חד-צדדיות בינך ובין פיטר לוטשר?

לא.

1. סמואל וייס:

האם אתה מכיר את סמואל וייס מניו-יורק?

לא.

אני מבקש להעיר דבר מה.

פיטר לוטשר התקשר אליי ונפגשנו בקפה Sprüngli ב-Paradeplatz. באתי עם בת זוגי. גרנו במונקו ובאתי במיוחד לציריך. פיטר סיפר לי שהוא התגרש מאשתו ושהיו לו בעיות גדולות עם עורכי הדין שלה. היה ברשותו כסף פרטי שהיה שייך לו ושהגיע מדרום אפריקה. הוא לא רצה שאשתו תדע על כך. הוא רצה להגיע לסידור כדי להשקיע את הכסף הזה מדרום אפריקה באמצעות אלדרמן. הוא ציין בפניי שמדובר בסכום שבין 7 ו-10 מיליוני דולרים. אמרתי לו ש-Alderman Finance Inc. חייבת להיות הבעלים של הכסף הזה, אם הוא לא רוצה שאשתו תדע על כך. אם הוא ישקיע את הכסף תחת שמו האמיתי ב-Alderman Finance Inc., אזי תהיה סכנה שאשתו תדע על כך. לוטשר היה יכול למשוך מניות של אלדרמן וכך להפוך להיות שותף בחברה. חברת אלדרמן תשקיע את הכסף של לוטשר. בסוף ההשקעה אלדרמן תקנה בחזרה את המניות של לוטשר אם הוא ירצה בכך. בדרך זאת הציעה אלדרמן שתי עסקאות. ראשית אין חיבור בין אלדרמן ואשתו ושנית

אלדרמן היא הבעלים של הכסף ויכולה להשקיע אותו לפי רצונו.

זה היה באופן כללי הרעיון אבל הוא לא יושם אז כך בצורה רשמית ובאופן אפקטיבי. זו הייתה השיחה הראשונה שהתחילה את המגעים. בפגישה הראשונה הזו לא הוחלט על שום דבר באופן סופי. לוטשר היה חייב להבין שהיה עלי לברר תחילה אם הכסף נקי ומגיע מבנק רציני ואם פיטר יעשה את מה שהוא אומר. הבטחתי למר לוטשר שכסף זה יושקע.

1. האם שמעת עד אז את השם סמואל וייס ואם כן באיזה הקשר?

שמעתי את השם סמואל וייס לראשונה ביוני 2008. מר לוטשר אמר שהייתה לו השקעה גרועה עם אמריקאים. הוא חייב להחזיר את 15 מיליון הדולר האלה. שאלתי אותו מה אני יכול לעשות עבורו. לוטשר שאל אם כאשר הוא יביא שוב את ה-7 עד 10 מיליון דולר לחברת אלדרמן, אם Alderman Finance Inc. תוכל לקחת על עצמה את ההתחייבויות עבור החזרי התשלומים שעליהם מדובר. אבל אמרתי לו שהוא (לוטשר) תמיד יישאר לקוח.

קיבלתי ב-16.6 אימייל מסמואל וייס. צירפתי אותו לתיק (נספח 2). את השם סמואל וייס שמעתי אז לראשונה.

1. האם היה לך עוד קשר אחר לסמואל וייס?

בתחילה קיבלתי את האימייל הזה מסמואל וייס. אחר כך קיבלתי את הדואר ממשרד התובע הציבורי III, ושם שוב הופיע שמו של סמואל וייס. בהמשך ביקשתי מפיטר לוטשר את מספר הטלפון של סמואל וייס ואחר כך יצרתי עמו קשר טלפוני. סמואל וייס טען בפניי שפיטר לוטשר גנב ממנו 30 מיליון דולר. וייס הוא יהודי, כמוני. לכן שאלתי אותו מה אני יכול לעשות כדי לעזור לו. אמרתי לו שאני לא רוצה להיות קשור אל הכסף, אם לוטשר גנב ממנו את הכסף. וייס אמר שעלי להשיב לו את 30 מיליון הדולר.

1. האם שילמת לסמואל וייס את שווי הנכסים בחזרה או העברת לו כספים?

לא.

ניסיתי ליצור קשר עם עורך דינו של מר וייס, אך הוא לא רצה לשוחח אתי.

1. ראובן מאלק:

אתה מכיר את ראובן מאלק?

איני מכיר את ראובן מאלק באופן אישי. אני מכיר רק את שמו, וזאת מפני שפיטר לוטשר נתן לי הוראה בכתב להעביר לראובן מאלק 1.2 מיליון דולר. אבל לא היה לי שום קשר אתו. העברתי את הכסף בהתאם להוראה לישראל.

1. מה היחסים בין פיטר לוטשר וראובן מאלק?

אני לא יודע.

1. בריגיטה רוזמן:

מי זאת בריגיטה רוזמן?

זו השותפה לחיים שלי. אנחנו גם גרים יחד. היא אם ילדי שבא לעולם ב-19.02.2009. היא אינה עובדת עבור Alderman Finance Inc..

1. בעניין UBS:

Alderman Finance Inc. מחזיקה אצל UBS בציריך את פורטפוליו 0206-334952. באיזה פורטפוליו מדובר ולמי שייכים הכספים שבפורטפוליו הזה?

בפורטפוליו הזה היו רק כספים ששייכים לפיטר לוטשר.

1. מי בדיוק מורשה חתימה ב-UBS-Portfolio הזה?

רק אני. לא פיטר לוטשר.

1. האם פיטר לוטשר מורשה לחתום עבור הפורטפוליו הזה?

לא. את ההשקעות אני עושה כראות עיניי, אבל אם פיטר לוטשר אומר לי שאני צריך להעביר למישהו סכום מסוים, אז אני עושה זאת.

1. מי בדיוק היה בעל הזכויות של הפורטפוליו הזה?

לוטשר העביר לנו את הכסף כדי לבצע השקעות. כפי שהזכרתי, מילאנו את הוראותיו בנוגע להעברות. מעולם לא דנו בשאלה אם גם הוא יכול לתת הוראות בנוגע להשקעות. הוא גם לא היה מסוגל לעשות את זה. קניית המניה שהוחלט עליה בעל פה לא התבצעה באופן אפקטיבי, אבל נעשו הכנות עבורה. יצאתי מנקודת הנחה שאפשר לראות את אלדרמן כבעל זכויות. אולם אחרי שלא בוצעה קניית מניה ממניות אלדרמן, בהחלט יכול להיות שבראייה לאחור יש לשפוט זאת אחרת. לכן אני לא יכול להחליט על זה. אך אלדרמן מוכן להעביר למשרד התובע הציבורי את כל מה שקיים מהכסף שהגיע במקור מלוטשר, כדי שאלדרמן יוכל להשתחרר מעול החסימות. אני מוכן בכל רגע להעביר את כל ה-UBS-Portfolio.

1. מאיזו סיבה נפתח פורטפוליו זה על שם Alderman Finance Inc.?

משום שהיה צורך להסתיר את כספה של אשתו של מר לוטשר.

1. מתי נפתח פורטפוליו זה?

זה קרה בערך ב-2004. החשבון היה שייך ל-Alderman Finance Inc.. היינו זקוקים לחשבון זה בהתחלה עבור כספיי הפרטיים, מאלדרמן ומלקוחות אחרים.

1. האם החל מה-5.3.2008 נמצאו עוד כספים של משקיעים אחרים בפורטפוליו הזה או שהיה מדובר רק בכספים שפיטר לוטשר העביר?

בדצמבר 2007 עברתי למונקו. הייתי צריך להעביר כסף מציריך למונקו כדי להוכיח שאני יכול לשלם בעצמי על צורכי קיומי. היו רק כמה אלפי דולרים בפורטפוליו כאשר הכסף של פיטר לוטשר נכנס. איננו מערבבים כספי לקוחות. סכום הכסף הקטן שנשאר שם היה שייך ל-Alderman Finance Inc..

1. האם נוצרו אחרי ה-3.5.08 ערבובים בפורטפוליו עם כספים אחרים אשר לא הגיעו מפיטר לוטשר, בהתעלם משתי הלוואות הלומברד שנלקחו?

לא.

1. באיזו צורה הוגשו בקשות תשלום עבור פרוטפוליו זה ומי החליט עליהן?

זה לא קרה רק בטלפון, אלא אני אישרתי את הבקשות בנוסף גם באימייל או בפקס.

1. האם Alderman Finance Inc. מחזיקה חשבון בנק נוסף אצל UBS ואם כן לאיזו תכלית?

לא.

1. ב-5.3.2008 פיטר לוטשר העביר סכום של 8,488,993.25 דולרים אמריקאיים לחשבון ב-UBS G0206-334952.60. זה נכון?

זה נכון.

1. מדוע או לאיזו תכלית העביר פיטר לוטשר סכום מעל 8.5 מיליוני דולרים?

לצורך השקעות.

1. האם קיים חוזה בין פיטר לוטשר ו- Alderman Finance Inc.בנוגע להשקעה בסכום של בערך 8.5 מיליון דולר?

יש רק חוזה חד-צדדי שאומר שיש להשתמש בכסף הזה של פיטר לוטשר להשקעות. את החוזה הזה שפיטר לוטשר ואני ערכנו ביחד, הגיש לי פיטר לוטשר באימייל מה-27.2.08 כדי שאחתום עליו. אני מוסר לידיך את האימייל הזה (נספח 3) עבור התיק. יש גם אישור נוטריוני שלפיו יש להעביר את שווי הנכסים של UBS-Portfolio לפיטר לוטשר אם יקרה לי משהו (נספח 4).

1. אם כן, תוכל לתת אותו עבור התיק?

אני אגיש את החוזה עבור התיק (נספח 5).

1. האם הוגדר כיצד בדיוק Alderman Finance Inc. אמורה להשקיע את 8.5 מיליוני הדולרים הללו?

לא.

1. לאיזו תקופה נחתם חוזה

ההשקעה?

לפחות לשנה.

1. מי בדיוק היה בעל הזכויות על 8.5 מיליוני הדולר שפיטר לוטשר העביר ל-Alderman Finance Inc. לצורך ניהול נכסים?

ענינו כבר על זה. בראייה לאחור אני מוכרח לומר שיש לראות את פיטר לוטשר כבעל הזכויות. את זה ביטאתי כבר במכתבי מה-28.2.2008 אל הבנק, שכבר העברתי לידיך.

1. אילו עמלות נקבעו עבור Alderman Finance Inc.?

50% מהרווח.

1. האם קיים בין ה-UBS ובין Alderman Finance Inc. כמשקיע מקצועי חוזה שממנו למדים על העמלות או עניינים דומים לטובת Alderman Finance Inc.?

קיים חוזה בין Alderman Finance Inc. וברוקר מקצועי (GPK Asset Management). כל ההשקעות בוצעו על ידי הברוקר הזה. אני מגיש לך את החוזה עבור התיק (נספח 6).

1. חשבון G0206-334952.60:

לצד בערך 8.5 מיליון נכנס גם לחשבון UBS מספר G0206-334952.60 של Alderman Finance Inc. ב-20.4.08 סכום מעל 7 מיליון דולר עם ההערה "תשלום 0206-334952.90?. מהיכן בדיוק הגיעו 7 מיליון הדולר האלה?

בשביל הכסף הזה לקחנו קו הלוואה של 7 מיליון דולר מ-UBS. כך היו ב-UBS בסך הכול 15 מיליון.

1. האם זה נכון שה-7 מיליון דולר היו הלוואת לומברד אשר נלקחה ב-UBS והיו צריכים לשלם עליה ריבית?

כן, זה נכון. קו ההלוואה נלקח בשל עבודה משותפת שתוכננה עם ברוקר נוסף בניו יורק, אלא שבסוף היא לא יצאה לפועל. לכן חיסלנו שוב את הלוואת הלומברד.

1. למשך איזו תקופה נלקחה הלוואת הלומברד הזו?

שבועיים.

1. לאיזו מטרה ועל שם מי נלקחה הלוואת הלומברד הזו על סך 7 מיליון דולר?

ללוטשר לא היה שום קשר להלוואה הזו. זה נעשה על ידי אלדרמן כדי להפיק את הרווח הגבוה ביותר שאפשר מן ההשקעה.

1. ב-8.4.08 הועבר לחשבון UBS של Alderman Finance Inc. מספר G0206-334952.60 סכום של 1,614,000.00 דולר עם אותה ההערה "תשלום 0206-334952.90". באיזה תשלום מדובר?

גם פה מדובר בהלוואת לומברד שנלקחה לבקשתו של אלדרמן ולא פיטר לוטשר. בחוזה נקבע שיכולתי בחוזה להחזיק בכספו של לוטשר לצורך השקעות באופן חופשי.

1. ב-22.4.08 הועברו שוב 7 מיליון דולר מחשבון G0206-334952.60 עם ההערה "אמורטיזציה" בחזרה לחשבון 0206-334952.90. זה נכון?

כן.

1. באותו תאריך ב-22.4.08 הועבר גם סכום של 18,694.66 דולרים עם ההערה "עניין" לחשבון 0206-334952.90. האם סכום זה הוא תשלום הריבית שעליו שנקבע?

אכן כך.

1. קיים אותו עניין עם ה-1,614,000.00 דולר שהועברו גם הם חודש אחרי ההעברה מחשבון G0206-334952.60 עם ההערה "אמורטיזציה" בחזרה לחשבון G0206-334952.60. באותו תאריך הועבר גם הסכום של 5,188.52 כריבית עם ההערה "עניין". זה נכון?

נכון הדבר.

1. מתוך ה-8,499,993.25 שפיטר לוטשר הפקיד בחשבון UBS שמספרו G0206-334952.60 בוצעו ההעברות הבאות, שהיו גדולות יותר, עם ההערה "העברה אורן קובי ו/או רוזמן בריגיטה":

05.03.08 110,000.00 USD

13.03.08 50,000.00 USD

20.03.08 30,000.00 USD

07.04.08 250,000.00 USD

25.04.08 275,000.00 USD

19.05.08 328,000.00 USD

23.06.08 486,000.00 USD

סה"כ 1,529,000.00 USD

עוד נדבר על כל תשלום ותשלום. האם הרשימה נכונה?

כל ההעברות חוץ מזו שב-23.6.08 נכונות. אני כרגע לא יכול להיזכר בהעברה מ-23.6.08.

1. לאן בדיוק, כלומר לאיזה חשבון בנק, הועברו הסכומים הללו?

לפני שהחשבון של אלדרמן נפתח במרץ או אפריל 2008, ההעברות הגיעו לחשבוני הפרטי ואחר כך לחשבון של אלדרמן אצלCompagnie Monégaswue de Banque במונקו.

1. מי היה מורשה חתימה עבור חשבון זה שאליו הועברו הסכומים?

אני.

1. מדוע הועברו כספים אלו לחשבון של אורן קובי ורוזמן בריגיטה או איזה שימוש נעשה עם הכסף הזה ומי נתן את ההוראה להעביר את הסכומים האלה? באיזו צורה ניתן למצוא את ההוראות הללו, אם בכלל? אנא התייחס לכל העברה בקצרה:

05.03.08 110,000.00 USD

איני יכול לתת מידע מפורט על כל העברה. כמובן שאוכל למסור מידע זה באימייל בהמשך.

חלק מהכסף היה עבור ההוצאות שנוצרו והעבודה שביצעתי. החלק הגדול יותר היה עבור השקעה בחברה בישראל, בתל אביב. אני מוכן להעמיד לרשותו של משרד התובע הציבורי את המניות של חברה זו, אשר נקנו כהשקעה.

הצעתי ללוטשר לשלם החזר של כל ההשקעות שהתבצעו באמצעות כספיו (נספח 7).

1. בוא נדבר על ההשקעה בחברה בתל אביב. כיצד נקראת החברה?

החברה נקראת: Indicare Ltd.. אני מוסר לך אימייל בנוגע להשקעה הזו עבור התיק (נספח 8). אני אספק אותו בהמשך.

1. באיזה תחום עוסקת חברה זו?

זוהי חברת היי-טק שעובדת על מוצר למדידת תינוקות.

1. איזה סכום השקיעה חברת אלדרמן בחברה זו?

760,000.00 דולר אמריקאי.

1. כמה אחוזים ממניות החברה נקנו בסכום זה?

38%. 760,000.00 הדולר האלו היו לחלוטין כספים שהגיע מלוטשר.

1. האם למניות אלו יש ערך היום?

המניות הללו לא היו רשומות בבורסה. זוהי חברת סטארט-אפ. כלומר במובן זה השקעה של קרן הון סיכון. למניות יש עוד איזשהו ערך, החברה פעילה.

1. האם נעשה שימוש ב-110,000.00 דולר האלה, שהועברו ב-5.3.08 לחשבונך, שימוש לקניית מניות?

לא. סכום זה נועד להיות תגמול על הוצאותיי.

כך סוכם על ההעברות עם לוטשר.

אני מוסר לך מכתב בעניין מה-5.3.08 עבור התיק (נספח 9). נקודות 1 ו-3 מחוקות כך שלא ניתן לקרוא אותן, הואיל ומדובר בעניינים אישיים שאין להם קשר להליך.

1. 13.03.08 50,000.00 USD

אני לא זוכר בדיוק.

1. 20.03.08 30,000.00 USD

אני לא זוכר בדיוק.

1. 07.04.08 250,000.00 USD

כסף זה נועד לקניית מניות. בזה אני בטוח.

1. 25.04.08 275,000.00 USD

אני לא בטוח. אני אברר את זה ואודיע לך.

1. 19.05.08 328,000.00 USD

גם בזה אני לא בטוח.

1. 23.06.08 486,000.00 USD

אני לא זוכר את ההעברה הזו.

אני רק רוצה להוסיף ולומר שביקשתי מהבנק שלי ב-20.5.2008 להעביר לחשבון ב-UBS סכום של 500,000.00 דולר.

1. מדוע העברת בחזרה סכום של 500,000.00 דולר לחשבון ב-UBS?

כיוון שהשקעה נוספת בישראל לא יצאה אל הפועל. רציתי לרכוש יותר מ-38% של המניות, אבל זה לא קרה בפועל. גם רציתי שבחשבון ב-UBS יהיו שוב יותר כספים להשקעה.

1. רכשת את המניות האלה של החברה בתל אביב דרך הברוקר?

לא. קניתי את המניות האלה לבד ובלי ברוקר.

1. באיזו צורה פיטר לוטשר נתן את הסכמתו להעברות?

מר לוטשר היה זהיר מאוד עם עניינים בכתב. רק הסכמנו על כך ש[אני?]יכול לשלם משם את ההוצאות שלי. עבור קניית המניות לא היה זה מן ההכרח לבקש את הסכמתו של פיטר לוטשר. זה היה כלול בהסכם הבסיסי.

אני עוד אמסור לך את דפי החשבון שמראים לאן נכנסו אילו סכומים במונקו.

1. האם מתוך ה-1.5 מילון דולר גם זרמו שוב סכומים בחזרה לחשבון G0206-334952.60 על שם Alderman Finance Inc. או לחשבונות אחרים של פיטר לוטשר?

כן, ביקשתי ש-500,000 דולר יועברו בחזרה לחשבון.

1. לפי דפי החשבון ב-UBS ב-20.5.09 התבצעה הפקדה בסך כולל מעל 50,000 דולר – מאלדרמן לחשבון ב-UBS. אולם כאן מדובר רק ב-50,000 דולר ולא ב-500,000 דולר. מה יש לך להגיד על זה?

אני צריך לברר את זה. כרגע איני יודע. יכול להיות שזכרתי את זה לא נכון ובאמת העברתי רק 50,000 דולר. אני אודיע לך.

1. מתוך ה-1,5 מיליון דולר שהועברו לחשבונותייך במונקו השקעת 760,000.00 דולר בחברת ההיי-טק בישראל. בשביל מה היו יתר ה-750,000 דולר?

השקענו עוד 300,000 דולר בחברת איטלקית שביצעה עסקים בפנמה. השקעה זו ירדה בסופו של דבר לטמיון, היא הביאה להפסד מלא.

1. האם קיימים מסמכים אודות עסקה זו?

כן, אני אמסור את המסמכים הללו בהמשך.

1. נותרים אפוא 450,000.00 דולרים:

מתוכם העברתי 50,000 דולר בחזרה. כך נשארים אם כן 400,000.00 דולר אשר היוו החזר של הוצאותיי.

1. האם קיימים מצדך שירותים עבור פיטר לוטשר שמצדיקים העברות לחשבונך בסך 400,000.00 דולר?

כן, אלא הם הוצאותיי לטובת פיטר לוטשר.

1. בחשבון G0206-334952.60 בוצעו עוד כמה עסקאות. כעת אציג בפניך אותן ואבקש את חוות דעתך בנוגע לשאלה מדוע או לאיזו מטרה ולבקשתו של מי בוצעו העברות אלו:

13.03.08 הזמנה 13.03.08 מר עידן אורן 2,000.00 דולר

עידן אורן הוא אחייני. הבקשה נעשתה על שמי. עידן אורן היה זקוק לכסף.

1. אולם היה מדובר בכספים של מר לוטשר.

אם יש לי כרגע מצוקה בחשבון במונקו, אז אני משתמש בכסף בחשבון ב- UBS מתוך כוונה להחזיר אותו בהמשך או לקזז אותו משכרי.

1. האם קיזזת תגמולים או שילמת אותם בחזרה?

אני לא זוכר שקיזזתי או שילמתי בחזרה את הכסף הזה בסכום כולל של 7500 דולר (כולל חיים אורן).

1. 19.03.08 הזמנה 19.03.08 אורן חיים + סילבי 5,000.00 דולר

זה אחי. מדובר כאן באותו עניין כמו עם אחייני. אנא זכור שאם אתה שואל אותי על עסקאות כספיות כאלה הרי שהודעתי באימייל מה-18.8.08 לפיטר לוטשר שאני מוכן לתת החזר על כל ההשקעה בקיזוז ההעברות שהוא ביקש בעצמו.

1. 04.04.2008 הזמנה Beneficiary Trident trust Company Limited 850.00 פרנק שווייצריים

אלה הן הוצאות אש"ל לאיש ההנהלה של אלדרמן.

1. 07.04.08 הזמנה 07.04.08 מאלק ראובן 1,200,000.00 דולר

אני מעביר לידך אימייל (נספח 10) של פיטר לוטשר אליי מה-07.04.2008 עבור התיק שבו הוא הורה לי להעביר למאלק ראובן את ה-1,2 מיליון דולר האלה. קיבלתי גם בקשות אחרות להעברות מפיטר לוטשר. אני מעביר לך אותן עבור התיק (נספח 11).

1. אילו שירותים סיפק מאלק ראובן אשר מצדיקים את ההעברה של 1,200,000 דולר?

אני ממש לא יודע. פשוט קיבלתי את הבקשה להעביר כסף וביצעתי אותה.

1. 15.04.08 הזמנה 15.04.08 Alderman Finance Inc. 65,000.00 דולר

אני לא זוכר את זה.

אני מוכן ומזומן להעביר למשרד התובע הציבורי את כל הכסף בקיזוז הסכום שהלך לאבדון בשל השקעות כושלות ובקיזוז ההעברות שלוטשר רצה. אני גם אחזיר את התגמולים שקיבלתי על הוצאותיי, מפני שאני לא רוצה שום קשר לכסף לא חוקי.

1. 65,000.00 הדולר האלה הועברו מחשבון UBS לחשבון אצל Compagnie Monegasque de Banque S.A. במונקו. מדוע לחשבון במונקו, כלומר מדוע מחזיקה Alderman Finance Inc. חשבון כזה במונקו?

מר לוטשר אינו הלקוח היחיד של אלדרמן. הואיל ואני מחזיק באלדרמן ב-100% ומונקו היא מקלט מס ואלדרמן משמשת בתור חברת-חוץ (Offshore) העסקים שלי ושל אלדרמן מתערבבים לעיתים. מונקו משדרת יוקרה. היא טובה לאימאג' של החברה.

1. גם לפיטר לוטשר יש חשבון באותו בנק. איך זה קרה?

כאן נכנסת הידידות לתמונה. מר לוטשר ביקש ממני לנצל את קשריי ולפתוח לו שם חשבון כדי להסתיר את כספו. אדם זה השקיע 7 מיליוני דולרים בחברה שלי וזה היה המינימום שאני אעזור לו בפתיחת חשבון זה. אולם אין לי ייפוי כוח לגבי חשבונותיו. אני גם לא יודע דבר על רמת הנכסים שלו.

1. 07.05.08 העברה לנה אורן, שבדיה, 3,000 דולר.

לנה אורן היא אשתי לשעבר. מדובר במזונות ילדים. יש לי 3 ילדים.

1. ב-20.05.2008 התבצע זיכוי על סך 50,000.00 בחשבון G0206-334952.60. סכום זה הועבר מחשבון אחר של Alderman Finance Inc.. תסביר לי בבקשה את הזיכוי הזה.

אני עוד אברר מדוע 50,000 דולר ולא 500,000 דולר שאותם רציתי להעביר כפי שהזכרתי.

1. בנוסף בוצעו משיכות מזומנים אחדות מהחשבון ב-UBS מספר G0206-334952.60. לאילו אנשים

הייתה אפשרות לבצע משיכות מזומנים מהחשבון ב-UBS?

רק אני הייתי מורשה לחתום עבור חשבון זה.

1. אציג כעת בפנייך את משיכות המזומנים הללו. נא הסבר לי מי ביצע את המשיכות האלה, מאיזו סיבה, לבקשתו של מי ומה נעשה עם הכסף.

06.03.2008 משיכת מזומנים UBS Zürich-Paradeplatz אורן קובי 4,500.00 פרנקים שווייצריים (4,416.53 דולר)

המשיכה בוצעה עבור הוצאות הנסיעה שלי ועבור השהות שלי.

1. 06.03.2008 משיכת מזומנים UBS Basel-Claraplatz אורן קובי 5,000.00 פרנקים שווייצריים (4,890.45 דולר)

המשיכה בוצעה עבור הוצאות הנסיעה שלי ועבור השהות שלי.

1. 06.03.2008 משיכת מזומנים UBS Zürich-Paradeplatz אורן קובי 20,000.00 דולרים אמריקאיים

הייתי מוכרח לצאת לנסיעה עסקית לאמריקה. לשם כך הייתי צריך את הכסף הזה. לנסיעה זאת היה רק קשר חלקי לפיטר לוטשר. רציתי לבצע בארה"ב עסקאות שונות. לשם כך גם נסעתי לארה"ב ושהיתי שם 3 שבועות.

1. אז מדוע לוטשר מימן את הנסיעה הזו אם לא כל העסקאות שרצית לבצע בארה"ב היו עבור לוטשר?

משום שהחלק הגדול של העסקאות בארה"ב היה מיועד ללוטשר.

1. האם בסוף בוצעו השקעות אלו?

בחלקן הגדול עסקאות אלו לא יצאו לפועל.

1. 11.03.2008 משיכת מזומנים UBS Zürich-Paradeplatz אורן קובי 4,500.00 פרנקים שווייצריים (4,466.06 דולר)

המשיכה בוצעה עבור הוצאות הנסיעה שלי ועבור השהות שלי.

1. 12.03.2008 משיכת מזומנים UBS Zürich-Bahnhofstr. 45 אורן קובי 350.00 פרנקים שווייצריים (344.42 דולר)

המשיכה בוצעה עבור הוצאות הנסיעה שלי ועבור השהות שלי.

1. 12.03.2008 משיכת מזומנים UBS Zürich-Bahnhofstr. 45 אורן קובי 900.00 יורו (1,423.19 דולר)

המשיכה בוצעה עבור הוצאות הנסיעה שלי ועבור השהות שלי. אני לא זוכר מדוע משכתי יורו.

1. 18.03.2008 משיכת מזומנים UBS Zürich-Flughafen אורן קובי 4,000.00 פרנקים שווייצריים (4,108.46 דולר)

המשיכה בוצעה עבור הוצאות הנסיעה שלי ועבור השהות שלי.

1. 03.04.2008 משיכת מזומנים UBS Zürich-Paradeplatz אורן קובי 4,500.00 פרנקים שווייצריים (4,497.30 דולר)

המשיכה בוצעה עבור הוצאות הנסיעה שלי ועבור השהות שלי.

1. 17.04.2008 משיכת מזומנים UBS Zürich-Flughafen אורן קובי 6,000.00 פרנקים שווייצריים (6,090.13 דולר)

המשיכה בוצעה עבור הוצאות הנסיעה שלי ועבור השהות שלי.

1. 28.04.2008 משיכת מזומנים UBS Zürich-Flughafen אורן קובי 7,500.00 פרנקים שווייצריים (7,345.02 דולר)

המשיכה בוצעה עבור הוצאות הנסיעה שלי ועבור השהות שלי.

1. 12.03.2008 משיכת מזומנים UBS Zürich-Bahnhofstr. 45 אורן קובי 350.00 פרנקים שווייצריים (344.42 דולר)

המשיכה בוצעה עבור הוצאות הנסיעה שלי ועבור השהות שלי.

1. סיכום:

בסך הכול בתקופה מ-6.3.08 עד 28.04.08 נמשך במזומן סכום של 57,781.56 (כולל עמלות) מהחשבון ב-UBS שמספרו G0206-334952.60. זה נכון?

אם הבנק אומר זאת, אז זה נכון.

1. אם ביצעת את המשיכות האלה עבור שימשוך הפרטי, אז האם היו קיימים גם שירותים באותו היקף אשר ביצעת בתמורה?

בחיפוש אחר השקעות הייתי צריך להוציא סכומים בהתאם. מדובר היה בהוצאות אש"ל, הוצאות תפעוליות ורכיבי שכר.

בסוף חישבתי את זה כדלקמן: את ההוצאות שלי היינו מקזזים מהרווח

ואז היינו מחלקים את הרווח לחצי לכל אחד כפי שנקבע, כמובן שהייתה כוונה שאני אוכל לחייב את החשבון בהוצאות האש"ל שלי.

1. בדף החשבון של G0206-334952.60 רשומים "עסקאות Forex Sale". מדובר בשורות הבאות:

05.03.08 19.45 דולר

05.03.08 180,445.60 דולר

14.03.08 376.02 דולר

20.03.08 11,700.00 דולר

01.04.08 3,620.27 דולר

02.04.08 158.36 דולר

03.04.08 3,154.00 דולר

03.04.08 117,592.50 דולר

04.04.08 603.47 דולר

08.04.08 58.83 דולר

08.04.08 186,906.55 דולר

15.04.08 70,728.50 דולר

09.05.08 48.50 דולר

09.05.08 959.97 דולר

19.05.08 63,002.10 דולר

02.06.08 19.43 דולר

סה"כ 639,393.55 דולר

האם תוכל להסביר לי מה הכוונה בהערה "Forex Sale"?

את העסקאות האלה יזם הברוקר. יכול להיות שמדובר בהעברות לחשבונות מט"ח אחרים תחת המספר הקבוע 0206-334952. אבל אני לא בטוח בזה. למיטב ידיעתי, לוטשר לא יזם אותן אלא הברוקר עשה זאת על בסיס ההנחיה הכללית שהייתה לו.

1. מדוע ביצעת את ההעברות האלה לחשבונות מט"ח אחרים או מי פקד עליך לעשות זאת?

לא היה לי בכלל קשר להעברות האלו.

1. לאיזו מטרה עיקרית נעשה שימוש בכספים בחשבונות מט"ח באחרים?

מיקסום רווחים.

1. האם תוכל לציין בפניי באופן קונקרטי לגבי תשלומים אחדים לאיזו מטרה הן התבצעו בחשבון מט"ח?

כפי שאמרתי עסקאות Forex אלה בוצעו על ידי חברת הברוקר.

אני פשוט יכול לומר שקיבלתי מלוטשר בקשות בכתב לתשלום שלא היה להן קשר לעסקאות Forex.

כך קיבלתי למשל באימייל ב-7.4.08 את הבקשה להעביר לצד 1.2 מיליון דולר לראובן מאלק גם סכום של 186,700.00 פרנקים שווייצריים לחברת Auto Picre Sudan בעיר צוג, עבור חשבון בבנק הקנטוני של צוג. העברתי גם את הסכום הזה. מאוחר יותר העברתי גם סכום של 6,200.00 פרנקים שווייצריים ל- Auto Picre Sudan.

בעקבות בקשה במייל מה-14.4.08 העברתי לחברת Dragon Invest GmbH סכום של 64,400.00 פרנקים שווייצריים. אני כרגע לא זוכר אם העברתי סכומים נוספים של Dragon Invest GmbH.

1. האם ביצעת לצד ההעברה עבור קניית המזראטי העברות אחרות, למשל ל- Dragon Invest GmbH?

אני לא יודע. אני צריך לבדוק. איני יכול לשלול זאת על הסף שהתבצעה העברה גם ממונקו.

1. האם אתה מכיר את חברת Dragon Invest GmbH ואת חברת Patnam Invest Corp. ואם כן מה אתה יודע עליהן?

אני לא מכיר את שתיהן. לחברת Dragon Invest הייתי צריך להעביר כספים. אני לא זוכר את השם Patnam Invest. עשיתי בינתיים מחקר על לוטשר. נראה שהוא משתמש באיש קש עבור כל החברות שלו, כך שהוא עצמו בלתי נראה.

1. עם 8.5 מיליון הדולר בערך שפיטר לוטשר העביר לחשבון UBS כמו גם עם שתי הלוואות הלומברד הושקעו כספים במוצרים מוּבְנים. ב-4.9.2008 (תאריך חסימת הנכסים על ידי משרד התובע הציבורי III) שווי הנכסים בפורטפוליו ב-UBS שמספרו 206-334952-01 היה בגובה 3.5 מיליון דולר.

זה נכון?

זה נכון.

1. הסכומים הבאים הושקעו בסך הכול במוצרים מובנים:

05.03.08 8,200,000.00 דולר

20.03.08 8,121,124.56 דולר

26.03.08 6,802,561.92 דולר

22.05.08 50,383.57 דולר

סה"כ 23,174,070.00 דולר

זה נכון?

זה בדיוק כך.

1. מתוך סכומי ההשקעה הללו זרמו שוב הסכומים הבאים לחשבון G0206-334952.60:

06.03.08 19,903.43 דולר

13.03.08 9,901.12 דולר

14.03.08 49,901.12 דולר

18.03.08 8,126,331.63 דולר

08.04.08 1,092.77 דולר

17.04.08 71,064.96 דולר

17.04.08 71,064.96 דולר

18.04.08 7,106,898.50 דולר

25.04.08 191,414.83 דולר

02.05.08 2,188.39 דולר

107.05.08 3,283.49 דולר

08.05.08 1,621,028.55 דולר

21.05.08 389,898.68 דולר

25.06.08 491,393.28 דולר

סה"כ 18,155,365.69 דולר

האם הרשימה הזו נכונה?

היא יכולה להיות נכון.

1. הרשימה יכולה להיראות כך:

השקעה במוצרים מובנים: 23,174,070.00 דולר

זרימה חוזרת לחשבון UBS: 18,155,365.69 דולר

מצב חשבון ברגע החסימה: 3,595.116

הפסד: 1,423,588.31 דולר

האם זה נכון שהפסדת בהשקעות למען פיטר לוטשר בערך 1.5 מיליון דולר?

אני סבור שזה נכון. כלולים בכך גם הפסדי Forex הגדולים. בנוסף, קיימים גם הפסדים בפנמה מעל 300,000.00 דולר. ערך המניות בישראל הוא כרגע לא וודאי.

1. האם מתוך ה-8.5 מיליון דולר בערך, אשר פיטר לוטשר הפקיד, חזרו שוב נכסים לסמואל וייס?

לא כאלה שאני יודע עליהם.

1. אתה מכיר את GPK Asset Management AG בציריך?

זה הברוקר של Alderman Finance Inc.. האם יורשה לי להוסיף משהו בנוגע לחברה הזו. באופן אישי, אני הייתי נגד עסקאות Forex הללו ונתתי לחברה אחרי ההפסד של 170,000.00 דולר את ההוראות להפסיק עם סחר ב-Forex. אני מגיש לך את ההוראות האלו עבור התיק (נספח 12). וכן את האישור המתאים של GPK Asset Management AG. בניגוד להוראות אלה הם ביצעו עסקאות Forex נוספות, מבלי לידע אותי. כך הם הפסידו סכום כולל של 1.7 מיליון דולר.

1. האם ל- GPK Asset Management AG הייתה גישה לפורטפוליו 0206-334952 של Alderman Finance Inc. והאם יזמה חברה זו העברות מהפורטפוליו?

כן, היה להם את הגישה הזו. הם גם יזמו את עסקאות Forex.

1. אם כן בהוראה של מי ובאילו תנאים?

פרטים אלה מופיעים בחוזה אשר כבר מסרתי לידי התיק.

1. שאלה לסיום:

האם אתה, אורן קובי, השתמשת בכספים של פיטר לוטשר מהחשבון G0206-334952.60 ללא הסכמה של פיטר לוטשר לצרכים פרטיים או לטובת צד שלישי?

רק במידה שראיתי את עצמי כבעל זכויות, בהסתמך על ההסכם שלנו.

1. התרצה להוסיף דבר מה?

מעולם לא ביצעתי כל פשע. הנחתי שמר לוטשר אמר לי את האמת בקשר למקור הכסף. מר לוטשר טען שהוא הרוויח בעצמו את הכסף הזה בדרום אפריקה ושהוא רוצה להסתיר את הכסף מאשתו. לא ידעתי דבר על סמואל וייס. בשום אופן לא שיתפתי פעולה עם מר לוטשר, כדי לרמות או כדי לתמוך בו במעילה. אם הייתי רוצה לרמות, הייתי יכול להוציא את הכסף מהחשבון ב-UBS בכל רגע נתון ולהעבירו לחשבון אחר. לא היה ניסיון לבצע עסקים לא חוקיים. בעקבות הסיוע המשפטי הדרוש נפגע גם המוניטין שלי. אני מתכוון להגיש נגד מר לוטשר תביעה אזרחית. אם אני

אעמיד לרשות משרד התובע הציבורי את הכסף או את ההשקעות, אין זה אומר שאוותר בכך על תביעת פיצויים נגד לוטשר.

יש לי מחלה כרונית, IFP. המערכת החיסונית שלי טורפת את הריאות. אני סובל מהצורה הפסיבית של המחלה הזו ונמצא בטיפול תרופתי. הייתי בריא ובעקבות המקרה הזה חלה התדרדרות. אני כל כולי זועם.

אני מוכן לבצע החזר תשלום. אשתף פעולה בצורה הטובה ביותר שאוכל. אני רק רוצה שהחשבונות החסומים שלי במונקו ייפתחו בזמן הקרוב ביותר.

1. קיבלנו את התרגום של התשאול שלנו. התרצה להוסיף השלמות או תיקונים?

אין לי תיקונים להוסיף.

סוף החקירה. 03 בפברואר 2009 13:55

הוקרא בפני, קיבלתי ואישרתי

אורן, קובי

חתימה

תורגם על ידי יודית פרוליך אנגלית גרמנית

חתימה

נחקר על ידי סמ"ר למשימות מיוחדות מרקוס פלושר

חתימה